ശ്യാം അനുസ്മരണം സംഘടിപ്പിച്ചു പരവൂര്: സംഗീതപ്രതിഭയും പൊതു പ്രവര്ത്തകനുമായ കോട്ടപ്പുറം മുളക്കട വീട്ടില് ശ്യാമിന്റെ അനുസ്മരണ സമ്മേളനം സംഘടിപ്പിച്ചു. കുടുംബവീട്ടിലെ സ്മൃതി യിടത്തില് ശ്യാം നഗര് റസിഡന്റ്സ് അസോസിയേഷന് ഭാരവാഹികളായ കെ. പ്രസന്നകുമാര് പ്രസിസന്റ്് പി. കെ. മുരളീധരന് സെക്രട്ടറി, സി. പ്രസാദ് ട്രഷറര് എന്നിവരും എക്സിക്യൂട്ടീവ് അംഗങ്ങളും വാര്ഡ് കൗണ്സിലര് ഒ. ഷൈലജയും പുഷ്പാര്ച്ചന നടത്തി. തുടര്ന്ന് ശ്യാമ സുന്ദരപുഷ്പമേ എന്നപുസ്തകത്തിന്റെ എഡിറ്റര് ബിജു നെട്ടറയും പത്രാധിപ സമിതി അംഗങ്ങളായ ഡോ. പ്രസന്നകുമാര്, എസ്.ആര്.സുധീര്കുമാര്, ജിജോ പരവൂര്, വേണു ചോഴത്ത്, അനില്കുമാര് കടവുത്താഴം, സുജിത് ചെക്കാന്റെഴികം, ഹരീഷ് കുറുമണ്ടല് തുടങ്ങിയവരും പുഷ്പാര്ച്ചന നടത്തി. സ്മരണികയുടെ അണിയറ പ്രവര്ത്തകര് ശ്യാമിന്റെ കുടുംബാംഗങ്ങളുമായി സൗഹൃദം പങ്കിട്ടു.ശ്യാമിന്റെ അമ്മയും സംഗീത അധ്യാപികയുമായ ആനന്ദവല്ലി അമ്മയും ചടങ്ങില് സംബന്ധിച്ചു. സഹപാഠി അഡ്വ. അനിലാല് സ്മൃതിയിടത്തില് ഗാനാലാപനം നടത്തി. ശ്യാം അനുസ്മരണ സമ്മേളനവും സ്മരണിക പ്രകാശനവും 11 ന് വൈകുന്നേരം അഞ്ചിന് പരവൂര് റീജണല് സഹകരണ ബാങ്ക് കോണ്ഫറന്സ് ഹാളില് നടക്കും. സ്മരണിക പ്രകാശനം ജി.എസ്.ജയലാല് എംഎല്എ നിര്വഹിക്കും. നഗരസഭാ ചെയര്പേഴ്സണ് പി.ശ്രീജ അധ്യക്ഷത വഹിക്കും. ആനന്ദവല്ലി ടീച്ചര് പുസ്തകം ഏറ്റുവാങ്ങും. വക്കം ബഷീര്, സ്പോര്ട്സ് കൗണ്സില് അംഗം ടി.വി. ബാലന് മാണിയാട്ട് എന്നിവര് മുഖ്യാതിഥികള് ആയിരിക്കും. പി. അനില്കുമാര്, മുരളീധരന് കറ്റാനം, ഡോ. പ്രസന്നകുമാര്, ഒ. ഷൈലജ, അഡ്വ.വി.എച്ച്. സത്ജിത്ത്, ജെ. വിജയകുമാര കുറുപ്പ്, ആശാന്റഴികം പ്രസന്നന്, വേണു ചോഴത്ത്, പ്രസന്നകുമാര്, എ.സുജിത്ത് എന്നിവര് പ്രസംഗിക്കും.ചടങ്ങില് ഫ്രീലാന്സ് ഫോട്ടോഗ്രാഫര് ജിജോ.ജി, സാബ് പ്രദീപ് ശശി, സിഗ്നി ദേവരാജ് എന്നിവരെ ആദരിക്കും.